钦定古今图书集成/历象汇编/乾象典/第041卷 > 《凤凰台上忆吹箫》〈秋月〉马洪
## 钦定古今图书集成/历象汇编/乾象典/第041卷 > 《凤凰台上忆吹箫》〈秋月〉马洪

淡淡秋容，澄澄夜影，涓涓月挂梧桐。爱箫声缥缈，帘
影玲珑。彩凤衔书未至，玉宇净、香雾空濛。凉如水，翠
苔凝露，琪树吟风。　匆匆。年华暗换，嗟旧欢成梦，芳
鬓飞蓬。想清江泛鹢，紫陌游骢。应念佳期虚负，瞻素
彩、感慨相同。凝情久，谁家𢭏衣，砧杵丁东。